**REIKALAVIMAI STRAIPSNIAMS**

|  |  |  |
| --- | --- | --- |
|  | Šrifto dydis | **Šrifto stilius** |
| Straipsnio pavadinimas  | 14 | **Paryškintas** |
| Autoriaus (-ių)\* vardas (-ai) ir pavardė (-ės) | 12 | ***Paryškintas, pasvirasis*** |
| Atstovaujamos institucijos pavadinimas | 10 | *Pasvirasis*  |
| Teksto skyrių pavadinimai | 10 | **Paryškintas** |
| Anotacija lietuvių kalba  | 10 | Paprastas |
| Pagrindinis tekstas | 10 | Paprastas |
| Lentelių ir paveikslų pavadinimai | 10 | **Paryškintas** |
| Lentelių tekstas | 9 | Paprastas |
| Literatūros sąrašas | 9 | Paprastas |
| Santrauka (anglų kalba) | 8 | Paprastas |

*\*Jei autorius yra studentas, reikalinga nurodyti jo vardą ir pavardę bei pateikti santrumpą – stud. (pvz., Vardas Pavardė (stud.). Jei studento straipsniui vadovauja dėstytojas, reikalinga pateikti dėstytojo vardą ir pavardę, prieš tai įrašant žodį „vadovas“ ir mokslinio laipsnio, jeigu tokį turi, santrumpą (pvz., Vadovas dr. Vardenis Pavardenis). Pedagoginio laipsnio (docentas, lektorius, asistentas) prie dėstytojo vardo ir pavardės nurodyti nereikia.*

**Pageidaujama straipsnio struktūra:**

* Straipsnio pavadinimas;
* Autoriaus (-ių) vardas (-ai) ir pavardė (-ės);
* Mokslo ar kitos institucijos, kuriai autorius (-iai) atstovauja, pavadinimas;
* Anotacija (rašoma straipsnio pradžioje ta kalba, kuria parašytas straipsnis. Joje glaustai aprašomas straipsnio turinys, nurodomi pagrindiniai straipsnyje analizuojami klausimai). Po anotacija turi būti pateikti raktiniai žodžiai, t. y. nurodomos 3–5 pagrindinės sąvokos;
* Įvadas (pagrįstas temos aktualumas, tyrimo problema, tikslas, uždaviniai, tyrimo objektas, tyrimo metodai);
* Pagrindinis straipsnio tekstas (teorinis tyrimo pagrindimas, tyrimo rezultatai ir jų analizė);
* Išvados;
* Literatūros sąrašas (parengtas pagal APA taisykles);
* Santrauka anglų kalba (lietuvių kalba parašyto straipsnio pabaigoje turi būti santrauka ir reikšminiai žodžiai anglų kalba. Prieš santrauką nurodomas straipsnio pavadinimas anglų kalba. Jei straipsnis rašomas anglų kalba, santrauka pateikiama lietuvių kalba).

Straipsnis turi būti parengtas lietuvių ar anglų kalba *Times New Roman* šriftu, teksto redaktoriumi *MS Word* ir pateikiamas *docx* formatu. Tekstas sumaketuotas A4 formato (210 x 297 mm) lape *(paraštės: viršuje – 2 cm, apačioje – 2 cm, kairėje – 2 cm ir dešinėje – 2 cm*). Straipsnio puslapiai nenumeruojami.

 Straipsnio pagrindinis tekstas išdėstomas viena skiltimi. Intervalas tarp teksto eilučių – 1 (viengubas), pasirenkama abipusė lygiuotė. Kiekviena pastraipa pradedama iš naujos eilutės, įtrauka – 1 cm.

 Tekste nuorodos į naudotus šaltinius turi būti pateiktos pagal APA taisykles arba gali būti pateiktos išnašos.

Straipsnio apimtis 5–7 puslapiai.

***Kita svarbi informacija:***

1. *Straipsnis turi būti parengtas griežtai laikantis maketavimo reikalavimų, parašytas taisyklinga lietuvių/ anglų kalba, mintys išdėstytos aiškiai ir nuosekliai, vartojant profesinę kalbą ir jos reikšmines sąvokas, tikslius terminus.*
2. *Straipsnio autorius(-iai) garantuoja, kad straipsnis parašytas straipsnyje nurodytų autorių ir jo turinys bei autorystė yra suderinta su straipsnio bendraautoriais, straipsnyje pateikti originalūs tyrimų duomenys ir etiškai naudojami dirbtinio intelekto įrankiai, straipsnyje nėra pažeistos kitų asmenų autorių teisės ir nėra informacijos, kuriai būtų taikomi teisės aktuose numatyti skelbimo apribojimai.*
3. *Prieš straipsnio recenzavimą vykdoma plagiato patikra. Nustačius straipsnyje citavimo neatitikimus, straipsnis grąžinamas autoriui(-iams) taisyti. Tačiau nustačius straipsnyje plagiato atvejų, straipsnis grąžinamas autoriui(-iams) su atsisakymu jį publikuoti.*
4. *Recenzavimui pateikiami tik reikalavimus atitinkantys straipsniai. Po recenzavimo, atsižvelgiant į pateiktas recenzentų pastabas, straipsnis gali būti grąžintas autoriui(-iams) pataisyti. Atsižvelgiant į pateiktas pastabas, autorius(-iai) per nurodytą laikotarpį turi pataisyti (ar papildyti) straipsnį ir pakartotinai pateikti el. paštu* *vf.konferencija@go.kauko.lt**.*
5. *Galutinį sprendimą dėl straipsnio publikavimo priima konferencijos mokslinis komitetas. Reikalavimus atitinkantys ir recenzuoti studentų straipsniai bus spausdinami konferencijos periodiniame e. leidinyje (ISSN 2538-7669).*

*\_\_\_\_\_\_\_\_\_\_\_\_\_\_\_\_\_\_\_\_\_\_*